open-index/open-wikipedia-markdown huggingface dataset:
Μεγάλος Ανθρωπογενής Ποταμός

μικρογραφία|Μεγάλος Ανθρωπογενής Ποταμός (Σχήμα)|245x245εσ
Ο **Μεγάλος Ανθρωπογενής Ποταμός** είναι ένα τεράστιο δίκτυο υπόγειων αγωγών και υδραγωγείων που φέρνουν γλυκό νερό υψηλής ποιότητας από αρχαίους υπόγειους υδροφόρους ορίζοντες βαθιά στην έρημο Σαχάρα στις ακτές της Λιβύης για οικιακή χρήση, γεωργία και βιομηχανία. Το νερό λαμβάνεται από τον απολιθωμένο υπόγειο υδροφόρο ορίζοντα του Νουβικού Συστήματος Αμμολιθικού Υδροφορέα ο οποίος καταλαμβάνει μεγάλο μέρος του υπεδάφους της Λιβύης. Πρόκειται για το μεγαλύτερο αρδευτικό έργο στον κόσμο μέχρι στιγμής. Το έργο χρησιμοποιεί ένα σύστημα αγωγών που αντλεί νερό από το Νουβικό Αμμολιθικό Σύστημα Υδροφορέα στα νότια και ανατολικά της Λιβύης προς πόλεις στην πολυπληθή λιβυκή βόρεια μεσογειακή ακτή, συμπεριλαμβανομένης της Τρίπολης και της Βεγγάζης. Το νερό καλύπτει απόσταση έως και 1.600 χιλιομέτρων και παρέχει το 70% του συνόλου του γλυκού νερού που χρησιμοποιείται στη Λιβύη.

## Ιστορία
μικρογραφία|314x314εσ|Εκσκαφή κατά την δεκαετία του 80, για πέρασμα αγωγού.
Το έτος 1953, κατα τη διάρκεια ανασκαφών για εύρεση πετρελαίου στη νότια Λιβύη, ανακαλύφθηκε στο υπέδαφος τεράστια ποσότητα πόσιμου ορυκτού νερού. Το **Σχέδιο** **Μεγάλος Ανθρωπογενής Ποταμός** (Great Man-made River Project) (GMRP) σχεδιάστηκε στα τέλη της δεκαετίας του 1960 ενώ οι εργασίες για ξεκίνησαν μόλις το 1984.  

Η κατασκευή του έργου χωρίστηκε σε πέντε φάσεις. Η πρώτη φάση απαιτούσε 85 εκατομμύρια τμ. ανασκαφής και εγκαινιάστηκε στις 28 Αυγούστου 1991. Η δεύτερη φάση (με το όνομα **Το Πρώτο νερό στην Τρίπολη** (**First water to Tripoli**)) εγκαινιάστηκε την 1η Σεπτεμβρίου 1996. 

Το έργο ανήκει στην **Αρχή Έργου** **Μεγάλου Ανθρωπογενή Ποταμού** (Great Man-Made River Project Authority) και χρηματοδοτήθηκε από την κυβέρνηση Καντάφι. Ο κύριος ανάδοχος για τις πρώτες φάσεις ήταν η Dong Ah Consortium (μια εταιρεία της Νότιας Κορέας) και ο σημερινός κύριος ανάδοχος είναι η Al Nahr Company Ltd.

## Κόστος

Το συνολικό κόστος του έργου προβλεπόταν σε περισσότερα από 25 δισεκατομμύρια δολάρια ΗΠΑ. Η Λιβύη έχει ολοκληρώσει το έργο μέχρι σήμερα χωρίς την οικονομική υποστήριξη μεγάλων χωρών ή δάνεια από παγκόσμιες τράπεζες. Από το 1990, η UNESCO παρέχει εκπαίδευση σε μηχανικούς και τεχνικούς που συμμετέχουν στο έργο.εναλλ.=|μικρογραφία|Περιοχή έκτασης Νουβικού Αμμολιθικού Συστήματος Υδροφορέα|323x323εσ

## Παραπομπές


Κατηγορία:Κτίρια και κατασκευές στη Λιβύη
Κατηγορία:Υδραγωγεία
Μαρία Ελισάβετ, ηγουμένη του Κβέντλινμπουργκ

Η **Μαρία-Ελισάβετ** (21 Μαρτίου 1678 - 17 Ιουλίου 1755) από τον Οίκο του Σλέσβιχ-Χόλσταϊν-Γκόττορπ ήταν κόρη του δούκα του Χόλσταϊν-Γκόττορπ. Έγινε πριγκίπισσα-ηγουμένη του Κβέντλινμππυργκ από το 1718 μέχρι το τέλος της.

## Βιογραφία
Γεννήθηκε στο Αμβούργο ως το μικρότερο παιδί του Χριστιανού-Αλβέρτου δούκα του Χόλσταϊν-Γκόττορπ, και τηςΦρειδερίκης-Αμαλίας των Όλντενμπουργκ, κόρης του Φρειδερίκου Γ΄ της Δανίας Την προόριζαν για γάμο με τον Κάρολο ΙΒ΄ της Σουηδίας, αλλά αυτός αρνήθηκε. 

Το 1718 εκλέχθηκε πριγκίπισσα-ηγουμένη του Κβέντλινμπουργκ. Ωστόσο οι βασιλείς της Πρωσίας, οι οποίοι απέκτησαν την κηδεμονία της μονής-πριγκιπάτου ως εκλέκτορες του Βρανδεμβούργου το 1698, προσπάθησαν να επιβάλουν την εξουσία τους σε αυτή τη μικρή πολιτεία της Γερμανίας, προσπαθώντας να επηρεάσουν την εκλογή της νέας πριγκίπισσας-ηγουμένης υπέρ των δικών τους συγγενών. Η Μαρία-Ελισάβετ εκλέχθηκε αρκετές φορές κατά τη διάρκεια της μεσοβασιλείας, ενόσω τη μονή-πριγκιπάτο κυβερνούσε η επίτροπος Μαρία-Αουρόρα φον Κένιγκσμαρκ, αλλά ο βασιλιάς Φρειδερίκος Γουλιέλμος Α΄ της Πρωσίας αρνήθηκε να δώσει τη συγκατάθεσή, του σε κάθε εκλογή, έτσι και ο Κάρολος ΣΤ΄ της Γερμανίας αρνήθηκε να επιβεβαιώσει τις εκλογές. Ωστόσο οι εκλογές τελικά προχώρησαν, αλλά η επιλογή μιας δούκισσας του Σλέσβιχ-Χόλσταϊν-Γκόττορπ αντί μιας πριγκίπισσας της Πρωσίας προκάλεσε αρκετή αναστάτωση. Λόγω των εδαφικών διαφορών της με τον βασιλιά στην Πρωσία, η Μαρία-Ελισάβετ στράφηκε στον αυτοκράτορα της Γερμανίας, αλλά χωρίς επιτυχία.

Ως κυβερνήτης, η πριγκίπισσα-ηγουμένη Μαρία-Ελισάβετ ανακαίνισε το κάστρο, τη μονή και την εκκλησία της μονής¨ αυτή του Αγίου Σερβάτιου, όπου τάφηκε μετά το τέλος της στο Κβέντλινμπουργκ. Μετά τον θάνατό της, επιτέλους εκλέχθηκε μία πριγκίπισσα της Πρωσίας, και τη Μαρία-Ελισάβετ τη διαδέχθηκε η Άννα-Αμαλία της Πρωσίας.

## Πρόγονοι

## Παραπομπές


## Βιβλιογραφία
* H. Lorenz: Werdegang von Stift und Stadt Quedlinburg. Quedlinburg 1922.

## Εξωτερικοί σύνδεσμοι

* guide2womenleaders

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ηγουμένες του Κβέντλινμπουργκ
Κλωντ ντε Μπωαρναί (1756-1819)

Ο **Κλωντ Γ΄  ντε Μπωαρναί,** γαλλ.: *Claude-Joseph de Beauharnais, comte des Roches-Baritaud* (26 Σεπτεμβρίου 1756, Λα Ροσέλ - 10 Ιανουαρίου 1819, Παρίσι) από τον Οίκο του Μπωαρναί ήταν 2ος κόμης του Ρος-Μπαριτώ και Γάλλος πολιτικός.

## Βιογραφία
Ήταν γιος του Κλωντ Β΄ ντε Μπωαρναί (1717-1784), 1ου κόμη των Ρος-Μπαριτώ (θείου των αδελφών Αλεξάνδρου ντε Μπωαρναί και Φρανσουά ντε Μπωαρναί) και της συζύγου του Φαννύ. Η μητέρα του είχε ένα διάσημο σαλόνι στο Παρίσι.

Νυμφεύτηκε δύο φορές: πρώτα στις 17 Ιουνίου 1786 με την Κλωντίν-Φρανσουάζ-Αντριέν-Γκαμπριέλ ντε Λεζαί-Μαρνεζιά (Μουτόν, Ζυρά, 5 Απριλίου 1768 - Σαιν-Ζυλιάν-συρ-Συράν, 9 Αυγούστου 1791), από την οποία είχε δύο παιδιά:
* Αλμπερίκ-Ζυλ-Αλμπέρ (23 Αυγούστου 1787 - 1791), απεβ. 4 ετών.
* Στεφανία (28 Αυγούστου 1789 - 29 Ιανουαρίου 1860), που υιοθετήθηκε από τον Ναπολέοντα Α΄, και παντρεύτηκε τον Κάρολο Β΄ μεγάλο δούκα της Βάδης.

Νυμφεύτηκε για 2η φορά το 1799, με τη Σοφί-Φορτέν Ντυπλεσί (7 Φεβρουαρίου 1775 - 20 Μαΐου 1850), και είχαν ένα παιδί:
* Ζοζεφίν (11 Δεκεμβρίου 1803 - 14 Νοεμβρίου 1871).

### Στρατιωτική σταδιοδρομία
Εντάχθηκε νωρίς στον στρατό και ήταν κυβερνήτης στο σύνταγμα των Γάλλων Φυλάκων κατά την έναρξη της Γαλλικής Επανάστασης.

### Πολιτική σταδιοδρομία
Στις 5 Πλυβιόζ του έτους ΧΙΙ έγινε πρόεδρος του Εκλογικού Συλλόγου του διαμερίσματος της Βανδέας, ενώ την 1 Φλορεάλ του έτους XII έγινε συντηρητής της Συγκλήτου. Έγινε μέλος της Λεγεώνας της Τιμής στις 25 Πραιριάλ.

Ο Ναπολέων Α΄  τον έκανε συγκλητικό της Αμιένης στις 16 Μαρτίου 1806. Έγινε κόμης της αυτοκρατορίας στις 6 Ιουνίου 1808.

Το 1810 έγινε μέλος του συμβουλίου διοίκησης της Συγκλήτου συντήρησης, ιππότης τιμής της αυτοκράτειρας Μαρίας Λουίζας και έλαβε τον μεγαλόσταυρο του τάγματος της Πιστότητος (στις 24 Φεβρουαρίου). Στις 30 Ιουνίου 1811 έγινε ανώτερος αξιωματικός της Λεγεώνος της Τιμής.

Κατά την Παλινόρθωση των Βουρβόνων, ο Λουδοβίκος ΙΗ΄  πρόσθεσε στις τιμές που είχε λάβει ο Κλωντ υπό τον Ναπολέοντα Α΄ , αυτήν του Ομοτίμου της Γαλλίας στις 4 Ιουνίου 1814. Στην δίκη του στρατηγού Νε, ο Κλωντ ψήφισε για τον θάνατό του.

## Πηγές
* *Dictionnaire Bouillet*
* "Claude de Beauharnais", in Adolphe Robert, Edgar Bourloton and Gaston Cougny, Dictionnaire des parlementaires français (1789–1891), XIXe siècle
* Genealogy of the Beauharnais dynasty

## Παραπομπές


Κατηγορία:Μεγάλοι Αξιωματικοί της Λεγεώνας της Τιμής
Κατηγορία:Οίκος του Μπωαρναί
Ουλρίκα Φρειδερίκη Βιλελμίνη της Έσσης-Κάσσελ

Η **Ουλρίκα-Φρειδερίκη-Βιλλεμίνη**, γερμ.: Prinzessin Ulrike Friederike Wilhelmine von Hesse-Kassel, (31 Oκτωβρίου 1722, Kάσσελ - 28 Φεβρουαρίου 1787, Οϊτίν) από τον Οίκο της Έσσης, ήταν κόρη του λαντγκράβου της Έσσης-Κάσσελ και με τον γάμο της έγινε δούκισσα του Όλντενμπουργκ από το 1774 ως το τέλος του συζύγου της το 1785.

## Βιογραφία
Ήταν η πρώτη κόρη του Μαξιμιλιανού πρίγκιπα της Έσσης-Κάσσελ και της Φρειδερίκης-Καρλόττας, κόρης του Ερνέστου-Λουδοβίκου λαντγκράβου της Έσσης-Ντάρμστατ.

## Οικογένεια
Παντρεύτηκε τον Φρειδερίκο Αύγουστο Α΄ πρίγκιπα του Χόλσταϊν-Γκόττορπ στις 21 Noεμβρίου 1752 στο Kάσσελ και είχαν τέκνα:
* Πέτρος Φρειδερίκος Γουλιέλμος 1754-1823, δούκας του Όλντενμπουργκ.
* Λουίζα 1756-1759, απεβ. 4 ετών.
* Χεδβίγη Ελισάβετ 1759-1818, παντρεύτηκε τον εξάδελφό της Κάρολο ΙΓ΄ της Σουηδίας, από τον Οίκο του Σλέσβιχ-Χόλσταϊν-Γκόττορπ.

## Παραπομπές


## Εξωτερικοί σύνδεσμοι
* 

Κατηγορία:Σελίδες με πηγές CS1 στα Γαλλικά (fr)
Κατηγορία:Λήμματα που περιέχουν κείμενο στα γερμανικά
Κατηγορία:Οίκος της Έσσης
Χριστίνα Καρλόττα της Έσσης-Κάσσελ

Η πριγκίπισσα **Χριστίνα Καρλόττα**, γερμ.: *Christine Charlotte von Hessen-Kassel Prinzessin von Hessen-Kassel*  (11 Φεβρουαρίου 1725 - 4 Ιουνίου 1782) από τον Οίκο της Έσσης, ήταν κόρη του πρίγκιπα της Έσσης. Έζησε ως κοσμική ως μέλος του Συλλόγου του καθεδρικού, πριν γίνει βοηθός ηγουμένη στο αβαείο του Χέρφορντ.

## Βιογραφία
Γεννήθηκε στο Κάσσελ στις 11 Φεβρουαρίου 1725 ως 2η κόρη του Μαξιμιλιανού πρίγκιπα της Έσσης-Κάσσελ και της Φρειδερίκης Καρλόττα της Έσσης-Ντάρμστατ, κόρης του Ερνέστου Λουδοβίκου λαντγκράβου της Έσσης-Ντάρμστατ.  Μεγαλύτερη αδελφή της ήταν η Καρολίνα Βιλελμίνη και μικρότερες η Βιλελμίνη και η Καρολίνα Βιλελμίνη Σοφία. Η Χριστίνα-Καρλόττα ήταν εκ πατρός εγγονή του Καρόλου λαντγράβου της Έσσης-Κάσσελ, και εκ μητρός εγγονή του Ερνέστου Λουδοβίκου λαντγκράβου της Έσσης-Ντάρμστατ.

Τη ζωγράφισε ο Γιόχανν Χάινριχ Τίσμπαϊν το 1754.

Μια ένθερμη Καλβινίστρια, η Χριστίνα-Καρλόττα επέλεξε θρησκευτική ζωή. Στις 17 Απριλίου 1765 έγινε κοσμικό μέλος του Συλλόγου του καθεδρικού στο αβείο του Χέρφορντ, ενός Λουθηρικού αβαείου (υπαγόμενο στον αυτοκράτορα της Γερμανίας) στη Σαξονία. Στις 12 Ιουλίου 1766 διορίστηκε βοηθός ηγουμένη του Χέρφορντ, όπου διοικούσε μαζί με τη Φρειδερίκη Καρλόττα του Βρανδεμβούργου-Σβετ. Αποσύρθηκε από τη θέση της το 1779.

Η Χριστίνα Καρλόττα απεβίωσε στις 4 Ιουνίου 1782 στο Κάσσελ.

## Παραπομπές


Κατηγορία:Πριγκίπισσες της Έσσης
GPT-4o

To **GPT-4o** (GPT-4 omni) είναι ένα πολύγλωσσο, πολυτροπικό μεγάλο πολυτροπικό μοντέλο γλώσσας σχεδιασμένο από την OpenAI. Ανακοινώθηκε από την διευθύνουσα τεχνολογίας της OpenAI, Mira Murati, κατά τη διάρκεια μιας ζωντανής παρουσίασης στις 13 Μαΐου 2024 και κυκλοφόρησε την ίδια ημέρα. Το GPT-4o είναι δωρεάν, αλλά με όριο χρήσης που είναι 5 φορές υψηλότερο για τους συνδρομητές του ChatGPT Plus. Το API του είναι δύο φορές πιο γρήγορο και στη μισή τιμή από τον προκάτοχό του, GPT-4 Turbo.

## Ιστορικό
Το GPT-4o πρωτοπαρουσιάστηκε κρυφά στο LMSYS, ως 3 διαφορετικά μοντέλα. Αυτά τα 3 μοντέλα ονομάστηκαν gpt2-chatbot, im-a-good-gpt2-chatbot και im-also-a-good-gpt2-chatbot. Στις 7 Μαΐου 2024, ο Sam Altman αποκάλυψε ότι η OpenAI ήταν υπεύθυνη για αυτά τα μυστηριώδη νέα μοντέλα.

## Δυνατότητες
Το GPT-4o επιτυγχάνει αποτελέσματα αιχμής σε δείκτες φωνής, πολυγλωσσικούς και οπτικούς, θέτοντας νέα ρεκόρ στην αναγνώριση φωνής και τη μετάφραση. Το GPT-4o σκοράρει 88.7 στον δείκτη Massive Multitask Language Understanding (MMLU) σε σύγκριση με το 86.5 του GPT-4.

Το μοντέλο υποστηρίζει πάνω από 50 γλώσσες, καλύπτοντας πάνω από το 97% των ομιλητών. Η Mira Murati παρουσίασε την πολυγλωσσική ικανότητα του μοντέλου μιλώντας Ιταλικά και κάνοντάς το να μεταφράζει μεταξύ Αγγλικών και Ιταλικών κατά τη διάρκεια της ζωντανής παρουσίασης της OpenAI στις 13 Μαΐου 2024.

Είναι το κορυφαίο μοντέλο στο σύστημα αξιολόγησης Elo της Large Model Systems Organization (LMSYS) από το University of California, Berkeley.

## Εφαρμογές
Το GPT-4o ενσωματώνεται σε διάφορα προϊόντα της OpenAI, συμπεριλαμβανομένου του ChatGPT, βελτιώνοντας την απόδοσή του στην κατανόηση και δημιουργία κειμένου. Επίσης, υποστηρίζει πολλές εφαρμογές τρίτων που απαιτούν προηγμένες δυνατότητες επεξεργασίας φυσικής γλώσσας.

Το GPT-4o χρησιμοποιείται σε τομείς όπως η υγεία, τα οικονομικά και η εξυπηρέτηση πελατών για εργασίες όπως η αυτοματοποίηση υποστήριξης, η ανάλυση δεδομένων και οι πολύγλωσσες επικοινωνίες. Οι πολυτροπικές δυνατότητές του επιτρέπουν τη διαχείριση κειμένων, εικόνων και φωνητικών εισόδων, καθιστώντας το ένα ευέλικτο εργαλείο για ποικίλες εφαρμογές.

## Ανάπτυξη και εκπαίδευση
Το GPT-4o εκπαιδεύτηκε σε ένα ποικίλο σύνολο δεδομένων, που περιλαμβάνει κείμενα, εικόνες και ήχους, για να ενισχύσει την πολυτροπική του κατανόηση. Η διαδικασία εκπαίδευσης περιλάμβανε σύγχρονες τεχνικές για τη βελτίωση της αντιληπτικής του ικανότητας και της ακρίβειας των απαντήσεών του. Η OpenAI ακολούθησε μια σειρά ηθικών κατευθυντήριων γραμμών και μέτρων ασφαλείας κατά την ανάπτυξη για να εξασφαλίσει την υπεύθυνη χρήση του μοντέλου και να ελαχιστοποιήσει τις προκαταλήψεις.

## Παραπομπές

Κατηγορία:Μεγάλα γλωσσικά μοντέλα
Κατηγορία:Λογισμικό του 2024
Κατηγορία:Generative pre-trained transformers
Κατηγορία:OpenAI
Αντώνιος Β΄ Τραπεζούντος

Ο **Αντώνιος Β΄ Τραπεζούντος** (14ος ή 15ος αιώνας) ήταν Μητροπολίτης Τραπεζούντος. Αναφέρεται ότι προ της χειροτονίας του ήταν μοναχός στη Μονή Στύλου της Τραπεζούντος. Χειροτονήθηκε επίσκοπος από τον Επίσκοπο Χαλδίας Καλλίστρατο. Υπάρχει διχογνωμία σχετικώς με το πότε διετέλεσε Μητροπολίτης: Είτε από το 1395 μέχρι το 1400, είτε δεκαετίες αργότερα, μέχρι το 1461. Υπήρξε ο τελευταίος Μητροπολίτης Τραπεζούντος που αναφέρεται με αυτό το ιερατικό όνομα (Αντώνιος).

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 158

Αντωνιος 2
Αντώνιος του Νόβγκοροντ

Ο **Αντώνιος Α΄ του Νόβγκοροντ** (αρχές 13ου αιώνα) ήταν  αρχιεπίσκοπος της Ρωσικής Ορθόδοξης Εκκλησίας που ανακηρύχθηκε άγιος, γνωστός από τις εντυπώσεις που κατέγραψε από την Κωνσταντινούπολη.

Γεννήθηκε με το όνομα **Ντόμπρυνα Γιαντρέικοβιτς** ως τέκνο εύπορης οικογένειας. Περί το έτος 1190 έγινε μοναχός στη Μονή του Χούτιν. Το 1200 πραγματοποίησε ένα ταξίδι-προσκύνημα στην Κωνσταντινούπολη και φρόντισε να καταγράψει τις εντυπώσεις του αναλυτικά σε ένα «Βιβλίο του προσκυνητή», το οποίο παρουσιάζει σημαντικό ενδιαφέρον για τους μελετητές, καθώς προσφέρει μια εικόνα της Βασιλεύουσας και των θρησκευτικών μνημείων της αμέσως πριν από την άλωσή της από τους Σταυροφόρους το 1204. Η περιγραφή αυτή δημοσιεύθηκε με περισσότερες λεπτομέρειες το 1872 από τη ρωσική αρχαιογραφική εταιρεία, υπό τον τίτλο: *Ταξίδι του Αρχιεπισκόπου Νόβγκοροντ Αντωνίου στην Κωνσταντινούπολη κατά τα τέλη του 12ου αιώνος*. Σε αυτό ο Αντώνιος περιγράφει ναούς, ιερές εικόνες, λείψανα, καθώς και πολλούς βυζαντινούς 
θρύλους, όπως για παράδειγμα ότι στο Βυζάντιο σωζόταν η ράβδος του Μωυσή, οι σάλπιγγες της Ιεριχούς και άλλα.

Μετά την εκδίωξη του τότε Αρχιεπισκόπου του Νόβγκοροντ το 1210, ο Αντώνιος ανήλθε προσωρινά στον αρχιεπισκοπικό θρόνο, αλλά επέστρεψε το αξίωμα όταν επιτράπηκε στον προκάτοχό του να επιστρέψει το 1218. Ο Αντώνιος έγινε και πάλι αρχιεπίσκοπος Νόβγκοροντ το 1225 και παρέμεινε μέχρι το 1228, οπότε παραιτήθηκε για λόγους υγείας, αλλά ξαναέγινε αρχιεπίσκοπος Νόβγκοροντ το ίδιο έτος, προτού παραιτηθεί οριστικώς πλέον το 1229. Απεβίωσε το 1231 ή το 1232 μετά από μία ασθένεια που τον άφησε άλαλο.

Περί το 1220, όταν στο Χάλιτς ήταν κυβερνήτης ο Μστισλάβ Μστισλάβιτς, ο Αντώνιος του Νόβγκοροντ ίσως να είχε γίνει και επίσκοπος του Πσέμισλ σύμφωνα με κάποιες ρωσικές πηγές.

## Παραπομπές

## Εξωτερικοί σύνδεσμοι
* Απόσπασμα από το «Βιβλίο του προσκυνητή» του Αντωνίου, όπου περιγράφει τον Ναό της του Θεού Σοφίας (αγγλική μετάφραση)

Κατηγορία:Αρχιεπίσκοποι Νόβγκοροντ
Κατηγορία:Ανατολικοί Ορθόδοξοι επίσκοποι του 13ου αιώνα
Σοφία Καρλόττα του Σλέσβιχ-Χόλσταϊν-Σόντερμπουργκ-Μπεκ

Η **Σοφία-Καρλόττα**, γερμ.: *Sophie-Charlotte von Schleswig-Holstein-Sonderburg-Beck* (Shlodien, 31 Δεκεμβρίου 1722 – Αμβούργο, 7 Αυγούστου 1763) από τον Οίκο του Σλέσβιχ-Χόλσταϊν-Σόντερμπουργκ ήταν κόρη του δούκα του Σ.Χ.Σ.Μπεκ και με τον 2ο γάμο της έγινε μεγάλη δούκισσα του Όλντενμπουργκ.

## Βιογραφία
Ήταν η μόνη κόρη του Φρειδερίκου Γουλιέλμου Β΄ δούκα του Σ.Χ.Σ.Μπεκ και της Ούρσουλας-Άννας, κόρης του Χριστοφόρου Α΄  μπουργκράβου του Ντόνα-Σλόντην.

## Οικογένεια
Στις 25 Ιανουαρίου 1738 στο Kένιγκσμπεργ, σε ηλικία 15 ετών, παντρεύτηκε πρώτα έναν μακρινό συγγενή της, τον Aλέξανδρο-Αιμίλιο του Ντόνα-Σλόντην, ο οποίος ήταν άνω των 18 ετών. Αυτός στις 30 Σεπτεμβρίου 1745 σκοτώθηκε στη μάχη του Σόορ.

Από αυτή την ένωση γεννήθηκαν τα εξής παιδιά:
* Σοφία-Καρλόττα (1740-1798), παντρεύτηκε το 1759 τον Κάρολο-Χριστιανό πρίγκιπα του Ζολμ-Γκόγκενσολμ-Λιχ (1725-1803).
* Φρειδερίκος-Αλέξανδρος (1741-1810), νυμφεύτηκε το 1769 την Καρολίνα Φινκ κόμισσα του Φίνκελσταϊν (1746-1825).
* Κάρολος-Αιμίλιος (1744).

Την 1η Ιανουαρίου 1750, στο κάστρο Πρέκελβιτς στην ανατολική Πρωσία, παντρεύτηκε για 2η φορά, με τον Γεώργιο- Λουδοβίκο του Σ.Χ.Γκόττορπ, στρατάρχη της Ρωσίας.

Από αυτή την ένωση γεννήθηκαν τα εξής τέκνα:
* Φρειδερίκος (1751-1752), απεβ.1 έτους.
* Γουλιέλμος (1753-1774), απεβ. 1 έτους.
* Πέτρος Α' (1755-1829), μέγας δούκας του Όλντενμπουργκ.
** Αύγουστος του Όλντενμπουργκ
*** Αμαλία της Ελλάδας, παντρεύτηκε τον Όθωνα της Ελλάδας.

Στις 21 Μαρτίου 1762 η Σοφία-Καρλόττα έφτασε με τον σύζυγό της στην Αγία Πετρούπολη. Από τα σύνορα τούς υποδέχτηκαν με πανό και με πυρά κανονιού, και ο σύζυγός της διορίστηκε στρατάρχης.

Ωστόσο, η κατάσταση άλλαξε μετά το πραξικόπημα της 28 Ιουνίου 1762¨ ο σύζυγος της Σοφίας-Καρλόττας ήταν ένας από αυτούς, που παρέμειναν πιστοί στον Πέτρο Γ' της Ρωσίας. Συνελήφθη και το σπίτι τους λεηλατήθηκε. Αργότερα, ο Γεώργιος-Λουδοβίκος διορίστηκε από την Αυτοκράτειρα Αικατερίνη Β', διαχειριστής του Χόλσταϊν, οπότε έφυγε προς αυτό στις 30 Ιουλίου 1762 .

Η Σοφία-Καρλόττα απεβίωσε στις 7 Αυγούστου 1763 σε ηλικία 40 ετών. Έναν μήνα αργότερα, στις 7 Σεπτεμβρίου 1763 απεβίωσε και ο σύζυγός της.

## Πρόγονοι

## Πηγές και βιβλιογραφία


Κατηγορία:Οίκος του Σλέσβιχ-Χόλσταϊν-Σόντερμπουργκ
Ούρσουλα Άννα του Ντόνα-Σλόντην

Η **Ούρσουλα-Άννα**, γερμ.: *Ursula Anna of Dohna-Schlodien* (1700 – 1761) ήταν Γερμανίδα υποκόμισσα, παντρεμένη με τον δούκα του Σλέσβιχ-Χόλσταϊν-Σόντερμπουργκ-Μπεκ.

## Βιογραφία
Ήταν κόρη του Χριστοφόρου Α΄  μπουργκράβου του Ντόνα-Σλόντην (απεβ. 1733) και της Φρειδερίκης-Μαρίας του Ντόνα-Βιάνεν.

Το 1721 παντρεύτηκε τον Φρειδερίκο-Γουλιέλμο Β' τιτουλ. δούκα του Σλέσβιχ-Χόλσταϊν-Σόντερμπουργκ-Μπεκ  και απέκτησε δύο παιδιά.  Η δούκισσα απεβίωσε στο Kένιγκσμπεργκ το 1761.

## Οικογένεια
Είχε τέκνα:
* Σοφία-Καρλόττα 1722-1763, παντρεύτηκε τον Γεώργιο-Λουδοβίκο δούκα του Σλέσβιχ-Χόλσταϊν-Γκόττορπ.
** Πέτρος Α΄ του Όλντενμπουργκ
*** Αύγουστος του Όλντενμπουργκ
**** Αμαλία της Ελλάδας, παντρεύτηκε τον Όθωνα της Ελλάδας.
* Φρειδερίκος Γουλιέλμος Γ΄ δούκας του Σλέσβιχ-Χόλσταϊν-Σόντερμπουργκ-Μπεκ.

## Βιβλιογραφικές αναφορές
Λουίζα Καρλόττα του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η **Λουίζα-Καρλόττα**, γερμ.: *Luise Charlotte von Schleswig-Holstein-Sonderburg-Augustenburg* (γεννήθηκε στο Aουγκούστενμπουργκ στις 13 Απριλίου 1658 - απεβίωσε στο Kένιγκσμπεργκ στις 2 Μαΐου 1740) από τον Οίκο του Σλέσβιχ-Χόλσταϊν-Σόντερμπουργκ ήταν κόρη του δούκα του Σ.Χ.Σ.Αουγκούστενμπουργκ και με τον γάμο της έγινε δούκισσα του Σ.Χ.Σ.Μπεκ.

## Βιογραφία
Ήταν κόρη του Eρνέστου-Γκύντερ δούκα του Σ.Χ.Σ.Αουγκούστενμπουργκ (1609-1689) και της Aυγούστας (1633-1701), κόρης του Φιλίππου δούκα του Σ.Χ.Σ.-Γκλύξμπουργκ.

## Οικογένεια
Παντρεύτηκε τον Φρειδερίκο-Λουδοβίκο δούκα του Σ.Χ.Σ.Μπεκ: ο γάμος έγινε την 1 Ιανουαρίου 1685 και απέκτησαν τα εξής τέκνα:
* Δωροθέα1685 - 1761, παντρεύτηκε τον Γεώργιο-Φρειδερίκο-Κάρολο μάργραβο του Βρανδεμβούργου-Μπάυροϊτ 1688 - 1735, μετά διαζεύχθηκαν.
* Φρειδερίκος-Γουλιέλμος Β΄ 1687 - 1749, δούκας του Σ.Χ.Σ.Μπεκ.
* Φρειδερίκος 1688 - 1688, απεβ. νήπιο
* Σοφία 1689 - 1693, απεβ. 4 ετών.
* Κάρολος-Λουδοβίκος 1690 – 1774, δούκας του Σ.Χ.Σ.Μπεκ.
* Aμαλία 1691 - 1693, απεβ. 2 ετών.
* Φίλιππος 1693 - 1729, απεβ. 36 ετών.
* Λουίζα 1694 -1773, παντρεύτηκε τον Αλβέρτο φον Ζέεγκουτ († 1768).
* Πέτρος-Αύγουστος 1697-1775, δούκας του Σ.Χ.Σ.Μπεκ.
* Σοφία-Ερριέττα 1698 - 1768, παντρεύτηκε Αλβέρτο-Χριστόφορος του Ντόνα-Λάιστεναου (απεβ. 1752).
* Καρλόττα 1700 - 1785, ηγουμένη στο αβαείο του Κβέντλινμπουργκ.

## Παραπομπές σε πηγές

Κατηγορία:Οίκος του Σλέσβιχ-Χόλσταϊν-Σόντερμπουργκ
Αμαλία Ελεονόρα του Ζολμς-Μπράουνφελς

Η **Αμαλία Ελεονώρα** (γερμ. *Amalia Eleanore von Solms-Braunfels*, 22 Νοεμβρίου 1734, Μπράουνφελς - 19 Απριλίου 1811, Ανάκτορο Σάουμπουργκ, Λίμπουργκ αν ντερ Λαν) του Οίκου του Ζολμς ήταν πριγκίπισσα του Ζολμς-Μπράουνφελς και με τον γάμο της έγινε πριγκίπισσα του Άνχαλτ-Μπέρνμπουργκ-Σάουμπουργκ-Χόυμ (1772 – 1806).

## Βιογραφία
Ήταν η δεύτερη κόρη του Φρειδερίκου Γουλιέλμου του Ζολμς-Μπράουνφελς και της Σοφίας Μαγδαληνής, κόρη του Kαρόλου Όθωνος του Ζολμς-Λάουμπαχ-Ούτφε & Tέκλενμπουργκ (1673–1743).  Η μεγαλύτερη αδελφή της, Ουλρίκα Λουίζα, παντρεύτηκε στις 10 Οκτωβρίου 1746 το Φρειδερίκο Δ΄ της Έσσης-Χόμπουργκ.

Παντρεύτηκε τον Kάρολο Λουδοβίκο του Άνχαλτ-Μπέρνμπουργκ-Σάουμπουργκ-Χόυμ στις 16 Δεκεμβρίου 1765 στο Μπράουνφελς. Η μικρότερη αδερφή της, Mαγδαληνή Σοφία (1742 - 1819), παντρεύτηκε στις 22 Απριλίου 1778 τον ετεροθαλή αδελφό του, Βίκτωρα Αμεδαίο του Άνχαλτ-Μπέρνμπουργκ-Σάουμπουργκ-Χόυμ.

## Οικογένεια
Παντρεύτηκε στις 16 Δεκεμβρίου 1765 στο Μπράουνφελς τον Kάρολο Λουδοβίκο του Άνχαλτ-Μπέρνμπουργκ-Σάουμπουργκ-Χόυμ από τον Οίκο των Ασκάνια. Ήταν η δεύτερη σύζυγός του και είχαν τα εξής τέκνα:   

* Βίκτωρ Β΄ (1767 - 1812), Πρίγκιπας του Άνχαλτ-Μπέρνμπουργκ-Σάουμπουργκ-Χόιμ.
** Αδελαΐδα του Άνχαλτ-Μπέρνμπουργκ-Σάουμπουργκ-Χόιμ, παντρεύτηκε τον Αύγουστο του Ολδεμβούργου.
*** Αμαλία του Ολδεμβούργου, παντρεύτηκε τον Όθωνα της Ελλάδας. 
* *Γουλιέλμος* Λουδοβίκος (1771 - 1799), στρατιωτικός, σκοτώθηκε σε μάχη.
* Aλέξιος Κλήμης (1772 - 1776).
* Σοφία Καρλόττα (1773 - 1774).
* Καρολίνα Ουλρίκα (1775 - 1782).

## Βιβλιογραφία

* Christian von Stramburg, Anton Joseph Weidenbach: *Denkwürdiger und nützlicher Rheinischer Antiquarius ...* , Teil 2, Band 3, S. 308 επ.
* Philipp Ernst Bertram, Johann C. Krause: *Geschichte des Hauses und Fürstenthums Anhalt*, Band 2, S. 644, Curt, 1782
* Ferdinand Siebigk: *Das Herzogthum Anhalt*, S. 243, Dessau, 1867
* *Geschichte des Grafen- und Fürstenhauses Solms*, Digitalisat

## Πηγές


Κατηγορία:Οίκος των Ασκάνια
Κατηγορία:Οίκος του Ζολμς
Αντώνιος Παράσχης

Ο **Αντώνιος Παράσχης** (1857 – 3 Οκτωβρίου 1944) ήταν Επίσκοπος (μετέπειτα Μητροπολίτης) Πατρών.

Γεννήθηκε στη Ζάκυνθο και σπούδασε θεολογία στο Πανεπιστήμιο Αθηνών, αποφοιτώντας το 1882. Χειροτονήθηκε διάκονος και πρεσβύτερος το 1891. Υπηρέτησε ως ιεροκήρυκας στη Ζάκυνθο και ως εφημέριος στην Τεργέστη και το Λονδίνο (1894-1906). Στις 29 Δεκεμβρίου 1906 χειροτονήθηκε Επίσκοπος Πατρών. Στις 19 Νοεμβρίου 1917 κηρύχθηκε «έκπτωτος του θρόνου» (καθαιρέθηκε) με απόφαση του Ανωτάτου Εκκλησιαστικού Δικαστηρίου, επειδή το 1916 είχε συμμετάσχει στο ανάθεμα κατά του Ελευθερίου Βενιζέλου. Στις 16 Νοεμβρίου 1920 αποκαταστάθηκε με κυβερνητική απόφαση. Κατά την απουσία του χρέη μητροπολίτη εκτελούσε ο τοποτηρητής Σωκράτης Οικονομίδης. Στις 21 Ιουλίου 1922 προάχθηκε σε Μητροπολίτη, όπως και οι υπόλοιποι Επαρχιούχοι Επίσκοποι της Εκκλησίας της Ελλάδος. Με Βασιλικό Διάταγμα της 3ης Δεκεμβρίου 1922 επανήλθαν σε ισχύ οι αποφάσεις του Ανωτάτου Εκκλησιαστικού Δικαστηρίου. Τελικώς αποκαταστάθηκε οριστικώς με απόφαση της Μείζονος Ιεράς Συνόδου στις 2 Ιανουαρίου 1923. Από τότε παρέμεινε στον μητροπολιτικό θρόνο των Πατρών μέχρι τον θάνατό του. Εκοιμήθη στην Πάτρα σε ηλικία 87 ετών.

## Πηγές - εξωτερικοί σύνδεσμοι
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 158
* «Ο Σεβασμιώτατος Μητροπολίτης Πατρών κυρός Αντώνιος (1857-1944)»

Αντωνιος Παρασχη
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μιχάλης Γκέκας

Ο **Μιχάλης Γκέκας** (γεννημένος στις 7 Ιανουαρίου 1968) είναι βετεράνος Έλληνας επαγγελματίας ποδοσφαιριστής. Κατά τη διάρκεια της ποδοσφαιρικής του καριέρας αγωνίζεται κυρίως στη θέση του επιτελικού μέσου.

## Ποδοσφαιρική καριέρα
Το 1985, ξεκίνησε την καριέρα του από τον Πανσερραϊκό με προπονητή τον **Βλάντιμιρ Ταμπόρσκι**. Πραγματοποίησε το ντεμπούτο του στο πρωτάθλημα της Α’ Εθνικής στις 5 Ιανουαρίου 1986, στον αγώνα εναντίον του Απόλλων Αθηνών.. Παρέμεινε στις Σέρρες για έξι σεζόν αγωνιζόμενος τόσο στο πρωτάθλημα της Α’ όσο και της Β’ Εθνικής. Συνολικά με τη φανέλα των «λιονταριών» κατέγραψε 138 εμφανίσεις και σημείωσε 17 τέρματα. Ωστόσο από τα 17 αυτά τέρματα, ιστορικό παραμένει το τέρμα που σημείωσε με δυνατό σουτ στο 61ο λεπτό της εντός έδρας νίκης (με 1-0) επί του Παναθηναϊκού στις 27 Σεπτεμβρίου 1987, όπου η τοπική ομάδα κατέγραψε ρεκόρ εισιτηρίων σε επίπεδο Α' Εθνικής (12.350) και παράλληλα για πρώτη φορά στην ιστορία τους τα "λιοντάρια" ξεκίνησαν με τρεις νίκες σε ισάριθμα ματς στην Α' Εθνική! 

Με τη φήμη του δραστήριου μεσοεπιθετικού που βρίσκει συχνά δίχτυα, το καλοκαίρι του 1991 μεταγράφηκε στον Άρη Θεσσαλονίκης. Πραγματοποίησε το ντεμπούτο του, στις 18 Αυγούστου 1991, στον αγώνα κυπέλλου Άρης- Πανδραμαικός 6-1. Στους «κίτρινους» κατέγραψε συνολικά 35 συμμετοχές και σημείωσε ένα τέρμα. Αναλυτικότερα είχε 27 συμμετοχές και ένα τέρμα στην Superleage 1 και 8 συμμετοχές στο Κύπελλο Ελλάδας. Πέτυχε το μοναδικό του τέρμα με την κίτρινη φανέλα στον εντός έδρας αγώνα με την ΠΑΟΚ στις 2 Φεβρουαρίου 1992 (τελικό σκορ 1-1).

Αν και την πρώτη του χρονιά κατέγραψε 26 συμμετοχές, τη σεζόν 1992-93 περιθωριοποιήθηκε, αγωνιζόμενος μόνο μια φορά στο πρωτάθλημα και μοιραία το Δεκέμβρη του 1992, έλυσε το συμβόλαιο του με την ομάδα και μεταγράφηκε στον «αιώνιο αντίπαλο», τον ΠΑΟΚ , όπου κατά την διάρκεια της εξάμηνης παρουσίας του κατέγραψε μόνο 4 συμμετοχές χωρίς να σημειώσει κάποιο τέρμα.

Επόμενοι σταθμοί της καριέρας του υπήρξαν: ο Απόλλων Καλαμαριάς (1993-95 σε Α και Β Εθνική), ο Πανναυπλιακός Ηρακλής (1995-96 στη Γ Εθνική), ο Παναργειακός (1996-97 στη Β Εθνική) και ο Ναυπακτιακός (1997 στη Γ Εθνική).
Συνολικά στην καριέρα του κατέγραψε 137 συμμετοχές στο πρωτάθλημα της Α’ Εθνικής κατηγορίας, τις περισσότερες (80) με τη φανέλα του Πανσερραϊκού.

## Παραπομπές


## Εξωτερικοί σύνδεσμοι
* Προφίλ Μ. Γκέκα στο transfermarkt.com
• Player info

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ναυπακτιακού Αστέρα
Γιάννης Καραμυτηλιός

Ο **Γιάννης Καραμυτηλιός** ήταν Έλληνας ποδοσφαιριστής, ο οποίος αγωνίστηκε ως μέσος για τις ομάδες της ΜΕΝΤ, του Απόλλωνα Καλαμαριάς και του Άρη Θεσσαλονίκης κατά τα πρώτα χρόνια της Α' εθνικής κατηγορίας.

## Βιογραφία
Ο Καραμυτηλιός γεννήθηκε στον Κάτω Τούμπα, της Θεσσαλονίκης στις 19 Ιουλίου 1941 και σε ηλικία δεκατεσσάρων ετών ξεκίνησε να αγωνίζεται στην τοπική ΜΕΝΤ.
Το 1963 μεταγράφηκε στον Απόλλων Καλαμαριάς και αγωνίστηκε στην πρώτη ομάδα την σεζόν 1963-64, και σεζόν 1964-65 όπου κατέγραψε 62 συμμετοχές και ένα τέρμα στην Α' Εθνική. Πιο συγκεκριμένα, στις 16 Μαΐου 1965, στα πλαίσια της 26ης αγωνιστικής, στο γήπεδο Χαριλάου και στον αγώνα Απόλλωνα Καλαμαριάς- Παναθηναϊκού 1-4, ο Καραμυτηλιός σημείωσε το γκολ της τιμής του Απόλλωνα στο 86ο λεπτό αλλά παράλληλα έσπασε και το σερί του τερματοφύλακα Τάκη Οικονομόπουλου, ο οποίος κρατούσε ανέπαφη την εστία του για 1.086 συνεχόμενα αγωνιστικά λεπτά. 

Λίγο αργότερα, στις 27 Ιουνίου 1965, στην εκτός έδρας νίκη με 2-1 επί του Άρη, ο Γιάννης Καραμυτηλιός έφτασε τις 60 συνεχόμενες συμμετοχές με τη φανέλα του Απόλλωνα Καλαμαριάς σε αγώνες Πρωταθλήματος. Αυτό το ρεκόρ παραμένει μέχρι και σήμερα στην ιστορία της ομάδας στην Α' Εθνική Κατηγορία.  Συνέχισε να αγωνίζεται αδιαλείπτως και τη σεζόν 1965-66, στο πρωτάθλημα της Β’ Εθνικής, φτάνοντας τις 80 συνεχόμενες συμμετοχές σε φιλικούς και επίσημους αγώνες μέχρι τη στιγμή που ένας τραυματισμός στο γόνατο διέκοψε το σερί του. 

Επόμενος σταθμός στην καριέρα του υπήρξε ο Άρης, στον οποίο μεταγράφηκε τον Αύγουστο του 1966 με τον Νίκο Φιλίππου να πηγαίνει ως αντάλλαγμα στους "Πόντιους". Πραγματοποίησε το ντεμπούτο του στις 8 Ιανουαρίου 1967, στην εκτός έδρας αναμέτρηση με τον Παναθηναϊκό. Η θητεία του Καραμυτηλιού στο Χαριλάου υπήρξε μονοετής και κατέγραψε μόλις 9 συμμετοχές και ένα τέρμα (στις 5 Φεβρουαρίου 1967, στον αγώνα Απόλλων Αθηνών–Άρης Θεσσαλονίκης 1-1).

Το καλοκαίρι του 1967 ο Καραμυτηλιός επέστρεψε στον Απόλλωνα Καλαμαριάς, με τον Άρη να παίρνει αυτή τη φορά ως αντάλλαγμα τον Τάκη Ραπτόπουλο.

Ο Γιάννης Καραμυτηλιός αγωνίστηκε τη σεζόν 1967-68 στον Απόλλωνα και τελικά γύρισε και έκλεισε την καριέρα του στην ομάδα που τον ανέδειξε, τη ΜΕΝΤ.

Απεβίωσε στις 2 Νοεμβρίου 2020, στα 78 του χρόνια, μετά από εγκεφαλικό επεισόδιο. 

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Αντώνιος (αγιογράφος)

Ο **Αντώνιος** (16ος αιώνας) ήταν Έλληνας ζωγράφος και αγιογράφος της μεταβυζαντινής εποχής.

Τοιχογραφίες αυτού του Αντωνίου, που ήταν και μοναχός, σώζονται στο παλαιό καθολικό (τον κεντρικό ναό, η Μονή αυτή έχει την ιδιαιτερότητα να δαθέτει δύο καθολικά) της Ιεράς Μονής Ξενοφώντος του Αγίου Όρους. Από αυτές διαφαίνεται σαφώς ότι ο Αντώνιος ακολουθούσε μια αυστηρά συντηρητική τεχνοτροπία και θα ήταν πιθανότατα αντίθετος με τις καλλιτεχνικές καινοτομίες του περίφημου υστεροβυζαντινού ζωγράφου του 13ου-14ου αιώνα Μανουήλ Πανσέληνου.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 159

Κατηγορία:Έλληνες αγιογράφοι
Κατηγορία:Ζωγράφοι του 16ου αιώνα
Παναγιωτάκης

Το ελληνικό όνομα **Παναγιωτάκης** μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Ανδρέας Παναγιωτάκης (1883-1957), γλύπτης και αρχιτεχνίτης Μουσείων
* Κωνσταντίνος Παναγιωτάκης (γενν. 1919), πολεοδόμος και Υπουργός Πολιτισμού και Επιστημών
* Νικόλαος Παναγιωτάκης (1935-1997), βυζαντινολόγος

## Ως βαφτιστικό
* Παναγιωτάκης Γεραρής, οπλαρχηγός στην Επανάσταση του 1821
* Παναγιωτάκης Καραγιάννης (θάν. 1827), μέλος της Φιλικής Εταιρείας
* Παναγιωτάκης Φωτήλας (1800-1824), αγωνιστής στην Επανάσταση του 1821
* Στη λογοτεχνία, «Παναγιωτάκης» είναι το όνομα του καλοκάγαθου συζύγου της Μαντάμ Σουσού στο ομώνυμο βιβλίο του Δ. Ψαθά

## Δείτε επίσης
* Παναγιωτάκος
Αντώνιος η Μέλισσα

Ο **Αντώνιος** ο επιλεγόμενος **Μέλισσα** ήταν Έλληνας λόγιος μοναχός που έζησε κατά το τέλος του 11ου αιώνα. Συνέγραψε το έργο *Γνώμαι ή κοινοί τόποι συνειλεγμένοι εκ των ιερών και των θύραθεν συγγραφέων*, μια πλούσια συλλογή από γνωμικά και ρήσεις της Αγίας Γραφής, των Πατέρων και διδασκάλων της Εκκλησίας, και ποιητών και συγγραφέων της ελληνικής αρχαιότητας, των οποίων όμως δεν μνημονεύονται τα ονόματα. Για τη συλλογή του αυτή ο μοναχός Αντώνιος έγινε γνωστός με την προσωνυμία «Μέλισσα», με την έννοια ότι συνέλεξε πολλές ρήσεις από διάφορες πηγές, όπως ακριβώς η μέλισσα συγκεντρώνει νέκταρ από πολλά και διαφορετικά λουλούδια. Το έργο μεταφράσθηκε στη λατινική γλώσσα από τον σημαντικό Ελβετό λόγιο Κόνραντ Γκέσνερ, που κυκλοφόρησε τη μετάφραση αυτή το 1546, και μετέπειτα από τον Ζακ Πολ Μιν στην *[[Ελληνική Πατρολογία]]* του.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 159

Κατηγορία:Βυζαντινοί μοναχοί
Κατηγορία:Έλληνες λόγιοι
Προβολή (θεωρία συνόλων)

Στην θεωρία συνόλων, ο όρος **προβολή** συνήθως αναφέρεται σε μία από τις εξής δύο συναρτήσεις:
* Για οποιαδήποτε k σύνολα X_1, X_2 , \ldots, X_k, η συνάρτηση \mathrm{proj}_j : (X_1 \times \ldots \times X_k) \to X_j για j = 1, \ldots, k ορίζεται ως,
::\mathrm{proj}_j(x_1, \ldots, x_k) = x_j,
:όπου X_1 \times \ldots \times X_k το καρτεσιανό γινόμενο των συνόλων.
:Για παράδειγμα, για τα σύνολα X_1 = \{ 1, 2, 3\}, X_2 = \{ \alpha, \beta, \gamma \} και X_3 = \{ 0, 1 \} 
::\mathrm{proj}_2(3, \beta, 0) = \beta.

* Για οποιαδήποτε σχέση ισοδυναμίας R στο σύνολο X, προβολή \pi ονομάζεται η συνάρτηση που αντιστοιχεί το κάθε στοιχείο x \in X στην κλάση ισοδυναμίας της, δηλαδή
::\pi(x) = \{ y \in X : x R y \}.

## Δείτε επίσης
* Προβολή (γραμμική άλγεβρα)
* Σχέση ισοδυναμίας

Κατηγορία:Θεμελιώδεις έννοιες θεωρίας συνόλων
Τάμσιν Μιούιρ

H **Τάμσιν Μιούιρ** (Tamsyn Muir, 14 Μαρτίου 1985) είναι μια Νεοζηλανδή συγγραφέας φαντασίας, επιστημονικής φαντασίας και τρόμου, γνωστή για το *The Locked Tomb*, μια σειρά μυθιστορημάτων επιστημονικής φαντασίας. Η Μιούιρ κέρδισε το Βραβείο Locus του 2020 για το πρώτο της μυθιστόρημα, το *Gideon the Ninth*, και έχει επίσης προταθεί για πολλά άλλα βραβεία.

## Βιογραφία
Η Μιούιρ γεννήθηκε στις 14 Μαρτίου 1985 στη Νέα Νότια Ουαλία, στην Αυστραλία. Η οικογένειά της μετακόμισε στη Νέα Ζηλανδία όταν ήταν εννέα μηνών, κι έτσι η Μουίρ μεγάλωσε στο Χόουικ της Νέας Ζηλανδίας. Το 2010 έλαβε πτυχίο παιδαγωγικών σπουδών.[1] Είναι επίσης απόφοιτος του Clarion Workshop από τη χρονιά 2010. Σήμερα ζει και εργάζεται στην Οξφόρδη του Ηνωμένου Βασιλείου. Η Μιούιρ είναι λεσβία.

## Έργο
Το διήγημα της Μιούιρ "The Deepwater Bride", που δημοσιεύτηκε στο περιοδικό The Magazine of Fantasy & Science Fiction το 2015, έλαβε υποψηφιότητα για το βραβείο Nebula καλύτερης νουβέλας το βραβείο World Fantasy Award - Short Fiction, το Βραβείο Eugie, και το βραβείο Shirley Jackson για την καλύτερη νουβέλα.

Το *Gideon the Ninth*, το πρώτο μυθιστόρημα της Μιούιρ και το πρώτο βιβλίο της σειράς The Locked Tomb, δημοσιεύθηκε το 2019. Τιμήθηκε με το βραβείο Locus του 2020 για το καλύτερο πρώτο μυθιστόρημα και το βραβεία Crawford του 2020, που απονέμεται ετησίως από την Διεθνή Ένωση για το Φανταστικό στις Τέχνες. Προτάθηκε για το βραβείο Nebula για το καλύτερο μυθιστόρημα και το βραβεία Hugo για το καλύτερο μυθιστόρημα. Έλαβε την τρίτη θέση στα βραβεία Goodreads Choice για το βιβλίο καλύτερης επιστημονικής φαντασίας του 2019. 

Το δεύτερο βιβλίο του The Locked Tomb, Harrow the Ninth, δημοσιεύθηκε τον Αύγουστο του 2020, και ήταν φιναλίστ για το βραβείο Hugo για το καλύτερο μυθιστόρημα του 2021. Ακολούθησε το *Nona the Ninth* το 2022. Η κυκλοφορία του τέταρτου βιβλίου, *Alecto the Ninth,* ανακοινώθηκε αρχικά το 2023, αλλά το εξώφυλλο και η ημερομηνία κυκλοφορίας δεν έχουν αποκαλυφθεί ακόμα.

## Δημοσιεύσεις

### The Locked Tomb

# 
# 
# 
# 

### Νουβέλες

* 

## Παραπομπές


## Εξωτερικοί σύνδεσμοι

* Επίσημος ιστότοπος
* Επαγγελματικό Tumblr
* Προηγούμενο Tumblr (2011–2015)
*   
* Η Tamsyn Muir στο Sci-fi Awards Database
* Η Tamsyn Muir στο Goodreads

Κατηγορία:Γυναίκες συγγραφείς
Κατηγορία:Λεσβίες συγγραφείς
Κατηγορία:Συγγραφείς επιστημονικής φαντασίας
Ανωμαλουρόμορφα

Τα **ανωμαλουρόμορφα** (επιστημονική-λατινική ονομασία *Anomaluromorpha*) είναι ένας κλάδος των τρωκτικών ζώων. Οι Carleton & Musser το 2005 τον αναγνώρισαν ως μία από τις 5 υποτάξεις των τρωκτικών.

## Χαρακτηριστικά
Η υποτάξη εισάχθηκε προκειμένου να ενώσει τα τρωκτικά που έχουν «υστρικόμορφο» ζυγομασητηριακό σύστημα, αλλά κατά τα άλλα είναι «σκιουρόγναθα» και ζουν όλα στην Υποσαχάρια Αφρική. Πολλοί ζωολόγοι υποστηρίζουν τη θέση ότι οι δύο βασικές οικογένειες μπορεί να είναι υπερβολικά μακρινοί συγγενείς και συνεπώς θα (πρέπει να) ανήκουν σε διαφορετικές υποτάξεις ή τουλάχιστον ανθυποτάξεις. Π.χ. οι ποδητίδες είναι η μοναδική οικογένεια τρωκτικών με πολυσειριακό σμάλτο δοντιών πέρα από τα υστρικόγναθα. Το χαρακτηριστικό αυτό, η υστρικόμορφη ζυγωματική περιοχή και η κοινή κατανομή στις νότιες ηπείρους, έχουν οδηγήσει πολλούς ερευνητές να υποστηρίξουν ότι οι ποδητές (αλλά όχι οι ανωμάλουροι) ίσως είναι συγγενείς με τα υστρικόγναθα. Οι  προσέφεραν κάποια υποστήριξη για τα ανωμαλουρόμορφα ως ξεχωριστή υπόταξη με μοριακή φυλογενετική ανάλυση, με χρήση 12S rRNA και κυτοχρώματος b.

## Οικογένειες
Η υποτάξη **Anomaluromorpha** περιλαμβάνει εννέα μόνο μη εξαφανισμένα είδη ζώων, που ταξινομούνται σε τέσσερα γένη και τρεις οικογένειες. Αναλυτικότερα:

* Οικογένεια ποδητίδες (*Pedetidae*)
** Γένος ποδητής (*Pedetes*) με δύο είδη
* Οικογένεια ανωμαλουρίδες (*Anomaluridae*)
** Γένος ανωμάλουρος (*Pedetes*) με 4 είδη
** Γένος ιδίουρος (*Pedetes*) με δύο είδη
* Οικογένεια τσενκερελλίδες (*Zenkerellidae*)
** Γένος τσενκερέλλα (*Zenkerella*) με μόνο είδος το *Zenkerella insignis*

## Πιθανοί συγγενείς
Απολιθώματα ανωμαλουρόμορφων υπάρχουν σε στρώματα που έχουν χρονολογηθεί από το ανώτερο Ηώκαινο μέχρι την πιο πρόσφατη γεωλογική εποχή Μερικοί ειδικοί εντάσσουν στα *Anomaluromorpha* και το εξαφανισμένο προϊστορικό γένος *[[Diatomys]]*, καθώς και την οικογένεια *Zegdoumyidae* επίσης εξαφανισμένων προϊστορικών τρωκτικών.

## Παραπομπές


## Πηγές
* 
* 
* 

Ανωμαλουρομορφα
Αξελεράντο

Το **αξελεράντο** (ιταλ. *accelerando*, συντομογραφικώς *accel.*) είναι μουσικός όρος που υποδηλώνει μια βαθμιαία επιτάχυνση του ρυθμού κατά την εκτέλεση ενός μουσικού έργου. Είναι ένας *αγωγικός χρωματισμός*, που πρέπει να εφαρμόζεται από τους μουσικούς με μεγάλη φειδώ και προσοχή. Το αξελεράντο δεν πρέπει να δίνει την εντύπωση της αρρυθμίας. Σκοπός του είναι να υποδεικνύει ανησυχία, ενθουσιασμό ή και πάθος που πρέπει να μεταδίδει στο κοινό η εκτέλεση των συγκεκριμένων τμημάτων του έργου. Στην προκλασική και την κλασική εποχή, μέχρι και την εποχή του ρομαντισμού, το αξελεράντο εμφανιζόταν σπανιότατα, πολύ πιο σπάνια από το ριτενούτο (δηλαδή τη βαθμιαία επιβράδυνση του ρυθμού). Ωστόσο η ρομαντική μουσική ζητεί συχνά το αξελεράντο και η σύγχρονη μουσική ακόμα συχνότερα.

## Πηγές
* Ιωάννα Αναγνώστου-Μπουκουβάλα: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 181

Αξελεραντο
Πετράκης

Το ελληνικό όνομα **Πετράκης** μπορεί να αναφέρεται σε κάποιο από τα παρακάτω πρόσωπα, που αρκετά είναι μέλη της '''Οικογένειας Πετράκη''', παλαιάς οικογένειας ιερωμένων και πολιτικών.
## Ως επώνυμο
* Ανάργυρος Πετράκης (1793-1876), ο πρώτος δήμαρχος Αθηναίων
* Βαγγέλης Πετράκης (γενν. 1938), ποδοσφαιριστής (τερματοφύλακας)
* Γεώργιος Πετράκης (1890-1972), επιχειρηματίας, αντιστασιακός και πολιτικός, γνωστότερος ως *Πετρακογιώργης*
* Γιάννης Πετράκης (γενν. 1969), ποδοσφαιριστής (επιθετικός)
* Διονύσιος Πετράκης, μοναχός και αγωνιστής στην Επανάσταση του 1821
* Κωστής Πετράκης (1911-1989), υπολοχαγός και αντιστασιακός
* Παναγιώτης Πετράκης (γενν. 1976), ηθοποιός και τραγουδιστής
* Περικλής Πετράκης (1832-1892), βουλευτής και υπουργός 
* Πέτρος Πετράκης (1936-2016), καλαθοσφαιριστής
* Πέτρος Α. Πετράκης (θάν. 27 Απριλίου 1939), αγωνιστής των Επαναστάσεων της Κρήτης και Δήμαρχος Σητείας
* Στέφανος Πετράκης (1924-2022), αθλητής του στίβου, δρομέας ταχύτητας
* Στυλιανός Πετράκης (γενν. 1963;), αντιναύαρχος, αρχηγός ΓΕΝ

## Ως βαφτιστικό
* Πετράκης Γιάλλουρος (1938-1956), Ελληνοκύπριος μαθητής που σκοτώθηκε στον αγώνα της ΕΟΚΑ

## Δείτε επίσης
* Μονή Πετράκη, από το υποκοριστικό του ονόματος του Πέτρου Παπασταμάτη
Άξμινστερ

Το **Άξμινστερ** (αγγλ. *Axminster*) είναι κωμόπολη στο ανατολικό σύνορο της κομητείας Ντέβον της Αγγλίας. Στην απογραφή του 2001 είχε πληθυσμό 5.626 κατοίκους, που αυξήθηκαν σε 5.761 στην απογραφή του 2011. Απέχει 45 χιλιόμετρα από την πρωτεύουσα της κομητείας, το Έξετερ. Το Άξμινστερ είναι κτισμένο λίγο υψηλότερα από τη θάλασσα, με θέα στο μικρό ποτάμι Αξ, στο οποίο η κωμόπολη οφείλει το πρώτο συνθετικό του ονόματός της. Υπάρχει ανοικτή λαϊκή αγορά που γίνεται κάθε Πέμπτη εδώ και αιώνες.

Το Άξμινστερ έδωσε το όνομά του σε έναν τύπο χαλιού (*Axminster carpet*), που σχετίζεται με τον μηχανικό αργαλειό «τύπου Άξμινστερ», ο οποίος μπορεί να υφαίνει ποιοτικά χαλιά με πολλά διαφορετικά χρώματα και σχέδια. Τέτοια χαλιά κατασκευάζονται ακόμα στην κωμόπολη (από την Axminster Carpets Ltd), αλλά πλέον και σε όλο τον κόσμο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 189

## Εξωτερικοί σύνδεσμοι
* 

Κατηγορία:Πόλεις της Αγγλίας
Κανένας (ταινία, 2021)

Το ***Κανένας*** (αγγλικά:**Nobody**) είναι αμερικανική ταινία θρίλερ δράσης του 2021 σε σκηνοθεσία Ilya Naishuller και σενάριο Derek Kolstad. Πρωταγωνιστούν οι Μπομπ Όντενκερκ, Κόνι Νίλσεν, Αλεξέι Σερεμπριακόφ και Κρίστοφερ Λόιντ. Η ταινία διηγείται την ιστορία ενός περιθωριακού που επιστρέφει στην πρώην ζωή του ως δολοφόνος αφού αυτός και η οικογένειά του γίνονται στόχος ενός εκδικητικού εγκληματία.

## Παραπομπές

## Εξωτερικοί σύνδεσμοι
*

Κατηγορία:Ταινίες παραγωγής Universal Pictures
Κατηγορία:Ταινίες γυρισμένες στο Λος Άντζελες
Κατηγορία:Ταινίες σχετικά με την οικογένεια
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές θρίλερ ταινίες δράσης
Κατηγορία:Ταινίες του 2021
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Οδός Ελευθερίου Βενιζέλου (Θεσσαλονίκη)

Η **οδός Ελευθερίου Βενιζέλου** είναι ένας οδικός άξονας μονής κατεύθυνσης στην περιοχή του κέντρου της Θεσσαλονίκης, κάθετη στην οδό Εγνατία και παράλληλη στην οδό Ίωνος Δραγούμη.

Η αρχή της οδού Ελευθερίου Βενιζέλου βρίσκεται στην Λεωφόρο Νίκης, ενώ διασχίζει κάθετα τις οδούς Μητροπόλεως, Τσιμισκή, Βασιλέως Ηρακλείου, Ερμού, Εγνατία, Ιουστινιανού, Φιλίππου, Ολύμπου και καταλήγει στην Αγίου Δημητρίου.

Στην συγκεκριμένη οδό τερματίζει ένας σημαντικός αριθμός λεωφορειακών γραμμών (5, 6, 24, 25, 26, 35 και 58) ενώ στην συμβολή της με την οδό Εγνατία βρίσκεται και ο ομώνυμος σταθμός του Μετρό Θεσσαλονίκης "Βενιζέλου". Επί της Βενιζέλου βρίσκονται επίσης: η Πλατεία Ελευθερίας, το Μνημείο του Ολοκαυτώματος, το Μέγαρο Μπουρλά - Λεβή, το Εβραϊκό Μουσείο Θεσσαλονίκης και το Μνημείο του Γρηγορίου Λαμπράκη.

Κατηγορία:Δρόμοι της Θεσσαλονίκης
Airalo

Η **Airalo** είναι μια αγορά eSIM. Παρέχει στους ταξιδιώτες eSIM για 200+ χώρες και περιοχές παγκοσμίως, δίνοντάς τους άμεση πρόσβαση στο Διαδίκτυο στο εξωτερικό. Στις 31 Μαρτίου 2024, η εφαρμογή Airalo έφτασε να έχει πάνω από 10 εκατομμύρια χρήστες και είναι διαθέσιμη στο App Store και στο Google Play Store σε 53 γλώσσες.  

## Ιστορία
Η Airalo είναι μια νεοφυής επιχείρηση με έδρα τις ΗΠΑ που ιδρύθηκε το 2019 από τους Abraham Burak και Bahadir Ozdemir. Στόχος τους είναι να δώσουν στους ταξιδιώτες πρόσβαση σε άμεση, προσιτή, παγκόσμια συνδεσιμότητα μέσω της τεχνολογίας eSIM. 

Ο Abraham και ο Bahadir είναι επιχειρηματίες αλλά και ψηφιακοί νομάδες που βίωσαν από πρώτο χέρι τους περιορισμούς της ταξιδιωτικής συνδεσιμότητας. Η τεχνολογία eSIM παρουσίασε μια ευκαιρία να παρέχουν μια πιο προσιτή και προσβάσιμη εναλλακτική λύση στους ταξιδιώτες.

Το 2019, η Airalo εξασφάλισε 1,9 εκατομμύρια δολάρια σε χρηματοδότηση (seed funding) από τηνAntler και το ταμείο χρηματοδότησης Surge της Sequoia Capital India. Το 2021, εξασφάλισε 5 εκατομμύρια δολάρια σε χρηματοδότηση σειράς Α. Και το 2023, 60 εκατ. δολάρια σε γύρο χρηματοδότησης Σειράς Β. Η e& Capital, ο επιχειρηματικός βραχίονας της e& (περισσότερο γνωστή ως ο αερομεταφορέας Etisalat με έδρα τα Ηνωμένα Αραβικά Εμιράτα), ηγήθηκε του γύρου με τη συμμετοχή της ‘generator’ νεοφυών επιχειρήσεων Antler Elevate, της Liberty Global, της Rakuten Capital, της Singtel Innov8, της Surge (το ταμείο πρώιμου σταδίου που διαχειρίζεται η Peak XV, πρώην γνωστή ως Sequoia Capital India and SEA), της Orange, της T Capital (ο επιχειρηματικός βραχίονας της Deutsche Telecom), της KPN Ventures, της Telefónica Ventures και της I2BF Global Ventures. 

## Παραπομπές


Κατηγορία:Εταιρείες ιδρυθείσες το 2019
Femboy

thumb|upright=1.1|150px|Femboy[150px|left|thumb| Μία από τις πρώτες παραλλαγές της σημαίας των femboys. Το [πράσινο αντιπροσωπεύει την αρρενωπότητα και οι μωβ αποχρώσεις αντιπροσωπεύουν τις διαφορετικές εντάσεις της θηλυκότητας.]]

150px|left|thumb|Προτεινόμενη «σημαία υπερηφάνειας»  femboy.
***Femboy*** (, δηλαδή *θηλυκό αγόρι*) είναι σύγχρονος όρος ΛΟΑΤ αργκό που χρησιμοποιείται για να αναφέρεται σε έναν άντρα που εμφανίζει παραδοσιακά θηλυκά χαρακτηριστικά, όπως να ντύνεται με φορέματα, φούστες και/ή μίνι. Ο όρος *femboy* εμφανίστηκε τουλάχιστον στη δεκαετία του 1990 και κέρδισε την έλξη στο διαδίκτυο, που χρησιμοποιείται τόσο σε σεξουαλικά όσο και σε μη σεξουαλικά πλαίσια. Πρόσφατα, τα femboy έγιναν ολοένα και πιο ορατά λόγω της ένταξής τους σε δημοφιλή μέσα και τάσεις όπως το «Femboy Friday» και το «Femboy Hooters». Αυτές οι τάσεις περιλαμβάνουν άτομα που αυτοπροσδιορίζονται ως γυναίκες και δημοσιεύουν εικόνες του εαυτού τους σε διαδικτυακές ομάδες και φόρουμ, ντυμένες με γυναικεία ρούχα ή μια μορφή cosplay. Το cosplay έχει γίνει εξαιρετικά δημοφιλές μεταξύ των διαδικτυακών femboys, που συνήθως παριστάνονται γυναικείους, μη δυαδικούς ή θηλυκούς ανδρικούς χαρακτήρες.

Ενώ ο όρος μπορεί να χρησιμοποιηθεί ως προσβολή που απευθύνεται στις τρανς γυναίκες, χρησιμοποιείται επίσης ως θετικός/αυτοπεριγραφικός όρος εντός της κοινότητας ΛΟΑΤ+.

## Παραπομπές


Κατηγορία:Φράσεις επινοημένες στη δεκαετία του 1990
Κατηγορία:Αργκό του Διαδικτύου
Κατηγορία:Διαδικτυακά μιμίδια
Κατηγορία:Σεξουαλική αργκό
Κατηγορία:Ταυτότητα φύλου
Studebaker σειρά E

Το **σειρά E** ήταν μια γκάμα φορτηγών που παράχθηκε από την Studebaker Motor Corporation από το 1955 μέχρι το 1961. Η γκάμα ήταν διαθέσιμη από ελαφρά φορτηγά με ωφέλιμο φορτίο 500 κιλών, έως φορτηγά μεσαίου τύπου με ωφέλιμο φορτίο 2-3 τόνων. Τα φορτηγά ήταν διαθέσιμα είτε ως pick-up (αγροτικά), είτε ως βαν, αλλά και ως φορτηγά πλατφόρμας. Η σειρά E αναφέρεται γενικά σε όλα τα φορτηγά Studebaker που κατασκευάστηκαν από το 1955 έως το 1964. Σε κάθε κατηγορία χωρητικότητας, αυτά τα φορτηγά ήταν όλα αρκετά παρόμοια, καθώς η Studebaker βρισκόταν σε δεινή οικονομική κατάσταση κατά τη διάρκεια αυτής της περιόδου και δεν επένδυσε σχεδόν τίποτα για να ενημερώσει τα προϊόντα της στο τμήμα φορτηγών. Για τα μοντέλα 1956 και 1957-58, όλα τα φορτηγά Studebaker ονομάζονταν *Transtar*.

Ο βασικός σχεδιασμός αυτών των φορτηγών εμφανίστηκε το 1948 ως τα φορτηγά *2R/3R*, πριν αυτό το όνομα αποσυρθεί το 1954 υπέρ της σειράς E.

Τα φορτηγά ήταν διαθέσιμα με μια σειρά από 6-κύλινδρους και V8 κινητήρες από την Studebaker και την Detroit Diesel. Για τα μοντέλα 1958 και 59, ένα "απογυμνωμένο", χαμηλού κόστους φορτηγό Studebaker, που ονομαζόταν *Scotsman*, παρήχθη εκτός από το Transtar, σε χωρητικότητες 1/2 και 3/4 τόνου. Για να εξοικονομήσει χρήματα, χρησιμοποίησε μια τροποποιημένη έκδοση της μάσκας του 1949-53 και ήταν σπαρταριστή σχεδόν από κάθε άποψη. Για άγνωστους λόγους, το όνομα Transtar αποσύρθηκε από τη σειρά φορτηγών Studebaker το 1959, αν και επανεμφανίστηκε το 1960 στα μοντέλα 1, 1½ και 2 τόνων.

Το φορτηγό προσφερόταν με πολλά εξωτερικά αμαξώματα, αν και δεν ήταν ιδιαίτερα δημοφιλές.


File:Rusty Blue Truck.jpg|Studebaker σειρά E αγροτικό
File:1956 Studebaker 2E pickup rear.jpg|Studebaker 2E αγροτικό του 1956, πίσω μέρος
File:1963 Studebaker Truck (538892373).jpg|Studebaker φορτηγό μεσαίας χρήσης σειρά E του 1964
File:Studebaker Transtar Pickup.jpg|Studebaker Transtar
File:Studebaker Diesel (4112876449).jpg|Studebaker νταλίκα σειρά E
File:Green Truck SHOW AT HARFORD PA 264.jpg|Το παλιότερο 2R/3R
File:STUDEBAKER PICKUP.jpg|Studebaker σειρά E


## Αναφορές



## Παραπομπές
* "Studebaker Truck Model Designations and Data (Appendix A)" 
* "1956 Studebaker Transtar trucks"
* "A Brief History of Studebaker Trucks: An Analysis of Production Records" 

Κατηγορία:Φορτηγό
E
Κατηγορία:Αγροτικά
Γιώργος Κακουλίδης

O **Γιώργος Κακουλίδης** (Αθήνα, 1956 - 17 Οκτωβρίου 2021) ήταν Έλληνας ποιητής.

Γεννήθηκε το 1956 στην Αθήνα. Το 1994 τιμήθηκε με το Διεθνές Βραβείο Καβάφη στην Αλεξάνδρεια της Αιγύπτου. Απεβίωσε στις 17 Οκτωβρίου 2021 σε ηλικία 65 ετών . 

## Εργογραφία

* Περαστικός είμαι και ονειρεύτηκα, εκδόσεις Γαβριηλίδη, Αθήνα 2017
* Το ζόρικο κύτταρο, Είκοσι λοξές σκέψεις για τον Θανάση Λάλα, εκδόσεις Αρμός, Αθήνα 2016
* Μην ακούς τον παράδεισο, εκδόσεις Γαβριηλίδη, Αθήνα 2016
* Μίστερ Μπούλντογκ, Εκδοτικός Οίκος Α. Α. Λιβάνη, Αθήνα 2015
* Μακάρια πληγή, εκδόσεις Γαβριηλίδη, Αθήνα 2014
* Ποίηση 1979-2012, εκδόσεις Πολιτιστική Δράση - Ένωση Μουσικοσυνθετών Στιχουργών Ελλάδας ( Ε.Μ.Σ.Ε ), Αθήνα 2012
* Περί αλητείας, εκδόσεις Κέδρος, Αθήνα 2010
* Ο Μπαλτάσαρ μίλησε, εκδόσεις Παρουσία, Αθήνα 2010
* Η λέσχη της στιγμής, Εκδοτικός Οίκος Α. Α. Λιβάνη, Αθήνα 2009
* Το απόλυτο ρόδο, Κείμενα πολιτικής και αισθητικής από την καθημερινότητα, εκδόσεις Μαραθιά, Αθήνα 2007
* Καθωσπρέπει σκέψεις, εκδόσεις Εξάντας, Αθήνα 2004
* Ιστορίες που βγήκαν αληθινές, εκδόσεις Futura, Αθήνα 2004
* Το τραγούδι του Φαύνου, εκδόσεις Εξάντας, Αθήνα 2003
* Η σειρήνα της Ομόνοιας, εκδόσεις Εξάντας, Αθήνα 2002
* Ο πειρασμός της μάχης, εκδόσεις Εξάντας, Αθήνα 2000
* Η αλήθεια που δεν υπάρχει, εκδόσεις Εξάντας, Αθήνα 1999
* Το παλιό ποίημα του Ευαγγελισμού, εκδόσεις Αρμός, Αθήνα 1998
* Τα μάτια του βασιλιά, Εκδόσεις Πατάκη, Αθήνα 1998
* Η αίρεση της τίγρης, εκδόσεις Επικαιρότητα, Αθήνα 1992
* Η αίρεση της τίγρης, εκδόσεις Άγρα, Αθήνα 1984

## Παραπομπές

## Εξωτερικοί σύνδεσμοι
* https://www.protothema.gr/culture/article/1172099/pethane-o-poiitis-giorgos-kakoulidis/
* https://www.lifo.gr/now/entertainment/pethane-o-poiitis-giorgos-kakoylidis
* https://bookpress.gr/politismos/teleutaia-nea/14268-pethane-o-poiitis-kai-zografos-giorgos-kakoulidis

Κατηγορία:Έλληνες ποιητές